แนวโน้ม SET บวกต่อ! รับเม็ดเงินต่างชาติหวนซื้อหุ้นไทย ลุ้นทดสอบด่าน 1,600 จุด
บล.ซีจีเอส-ซีไอเอ็มบี (ประเทศไทย) มองแนวโน้ม SET บวกต่อ! รับเม็ดเงินต่างชาติหวนซื้อหุ้นไทย ลุ้นทดสอบด่าน 1,600 จุด
บล.ซีจีเอส-ซีไอเอ็มบี (ประเทศไทย) มองแนวโน้ม SET บวกต่อ! รับเม็ดเงินต่างชาติหวนซื้อหุ้นไทย ลุ้นทดสอบด่าน 1,600 จุด
1 มิ.ย. 2564

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้คาดว่าจะรีบาวด์ จากโมเมนตัมที่เป็นบวกหลังนักลงทุนต่างชาติได้กลับมาซื้อสุทธิวานนี้กว่า 1 พันล้านบาท ถือเป็นสัญญาณที่ดี ทำให้ดัชนีฯมีลุ้นขึ้นทดสอบ 1,600 จุด
โดยคาดว่าจะได้แรงหนุนจากหุ้นขนาดใหญ่ขึ้นนำตลาด นำโดยหุ้นในกลุ่มพลังงาน, โรงกลั่น และกลุ่มปิโตรเคมี ที่น่าจะฟื้นตัวได้ดีพอควร  ตามราคาน้ำมันฟิวเจอร์สที่เช้านี้ดีดตัวขึ้นราว 1% หลังจากที่กลุ่มโอเปกพลัส มองอุปทานน้ำมันอาจตึงตัวจากความต้องการใช้น้ำมันที่สูงขึ้นหลังจากเปิดเมือง โดยคาดการณ์ว่า ความต้องการใช้น้ำมันทั่วโลกในปี 2564 จะขยายตัว 6 ล้านบาร์เรล/วันแตะที่ 96.5 ล้านบาร์เรล/วัน จากระดับ 90.5 ล้านบาร์เรล/วันในปี 2563
ส่วนบ้านเราวันนี้จำนวนผู้ติดเชื้อโควิด-19 ลงมาอยู่กว่า 2 พันราย จากวานนี้ที่มีกว่า 5 พันราย ทำให้เป็นแรงหนุนให้กับตลาดฯ พร้อมให้จับตาการประชุมคณะรัฐมนตรี (ครม.) วันนี้ และจับตาการพิจารณางบประมาณปี 65
ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ โดยตลาดบ้านเราคงจะไม่ค่อยตามการเคลื่อนไหวของเอเชียเท่าไร พร้อมให้แนวรับ 1,585-1,580 จุด ส่วนแนวต้าน 1,600-1,610 จุด
 
 